Diari Oficial de la Generalitat Valenciana


Sumari del DOGV 5720, del 10-03-2008 (2008/2772)

RESOLUCIÓ de 14 de febrer de 2008, dels directors generals d'Investigació i Tecnologia Agroalimentària, de la Conselleria d'Agricultura, Pesca i Alimentació; i de Salut Pública, de la Conselleria de Sanitat, per la qual es disposa la publicació de l'Acord de 20 de desembre de 2007, de la Comissió per al Desplegament i Aplicació de la Reglamentació sobre Plaguicides, pel qual s'establixen el contingut i la duració del curs per a l'obtenció del carnet de manipulador de plaguicides nivell especial dicloropropé i cloropicrina.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5720

Data del DOGV
:   10-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2772


Data del document
:   14-02-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * títol d'estudis
    * malaltia vegetal
    * examen
    * qualificació professional
    * pesticida
    * producte fitosanitari
    * tractament fitosanitari

RESOLUCIÓ de 14 de febrer de 2008, dels directors generals d'Investigació i Tecnologia Agroalimentària, de la Conselleria d'Agricultura, Pesca i Alimentació; i de Salut Pública, de la Conselleria de Sanitat, per la qual es disposa la publicació de l'Acord de 20 de desembre de 2007, de la Comissió per al Desplegament i Aplicació de la Reglamentació sobre Plaguicides, pel qual s'establixen el contingut i la duració del curs per a l'obtenció del carnet de manipulador de plaguicides nivell especial dicloropropé i cloropicrina. [2008/2772]  
L'article 3.2 del Decret 27/2007, de 2 de març, del Consell, pel qual es regulen els carnets de manipulador de plaguicides d'ús fitosanitari a la Comunitat Valenciana, establix que les conselleries de Sanitat i d'Agricultura, Pesca i Alimentació, a proposta de la Comissió per al Desplegament i Aplicació de la Reglamentació Tecnicosanitària sobre Plaguicides podran arbitrar cursos, corresponents a nivells especials, per a l'aplicació de determinats productes, quan les seues característiques de toxicitat, altres efectes o condicions de manipulació ho facen aconsellable.  
L'esmentada comissió, en la seua reunió del passat 20 de desembre de 2007, va adoptar l'acord relatiu al contingut i la duració del curs per a l'obtenció del carnet de manipulador de plaguicides nivell especial dicloropropé i cloropicrina, que s'ha elevat a les direccions generals d'Investigació i Tecnologia Agroalimentària, i de Salut Pública, competents en la matèria, d'acord amb allò que es disposa en l'article 14.1 del Decret 121/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Agricultura, Pesca i Alimentació, i en l'article 11 del Decret 120/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Sanitat.  
En virtut d'això, resolem fer públic l'Acord de 20 de desembre de 2007, de la Comissió per al Desplegament i Aplicació de la Reglamentació sobre Plaguicides, pel qual s'establixen el contingut i la duració del curs per a l'obtenció del carnet de manipulador de plaguicides nivell especial dicloropropé i cloropicrina, per a general coneixement, i d'acord amb allò que es disposa en l'esmentat article 3.2 del Decret 27/2007, de 2 de març, del Consell, pel qual es regulen els carnets de manipulador de plaguicides d'ús fitosanitari a la Comunitat Valenciana, que s'inserix com a document annex a la present resolució.  
València, 14 de febrer de 2008  
El director general d'Investigació i Tecnologia Agroalimentària, p. s. (art. 3 Decret 121/2007), el secretari autonòmic d'Agricultura, Pesca i Alimentació. Vicente Riera Balbastre  
El director general de Salut Pública: Manuel Escolano Puig  
Document annex  
Acord del dia 20 de desembre de 2007, de la Comissió per al Desplegament i Aplicació de la Reglamentació sobre Plaguicides, pel qual s'establixen el contingut i la duració del curs per a l'obtenció del carnet de manipulador de plaguicides nivell especial dicloropropé i cloropicrina.   
El Decret 27/2007, de 2 de març, del Consell, pel qual es regulen els carnets de manipulador de plaguicides d'ús fitosanitari a la Comunitat Valenciana, establix que els aplicadors de plaguicides i personal d'establiments i servicis plaguicides d'ús fitosanitari, a més de complir allò que s'ha reglamentat en les disposicions vigents, hauran d'estar en possessió del corresponent carnet de manipulador de plaguicides d'ús fitosanitari.   
En el mateix decret s'establix en l'article 3.2 que la Comissió per al Desplegament i Aplicació de la Reglamentació Tecnicosanitària sobre Plaguicides podrà proposar cursos corresponents a nivells especials, per a l'aplicació de determinats productes, quan les seues característiques de toxicitat, altres efectes o condicions de manipulació ho facen aconsellable.  
L'esmentada comissió considera que la utilització de dicloropropé i cloropicrina per a la desinfecció de sòls agrícoles reunix estos requisits.  
De conformitat amb tot allò que s'ha exposat, s'acorda:   
Primer   
Crear el carnet de manipulador de plaguicides d'ús fitosanitari nivell especial dicloropropé i cloropicrina conforme a l'article 3.1.d i 3.2 del Decret 27/2007 i a l'article 10.3.4 del Reial Decret 3349/1983.  
Segon   
Per a l'obtenció dels carnets de manipulador de plaguicides d'ús fitosanitari nivell especial dicloropropé i cloropicrina, serà necessari el compliment del requisit de superar el corresponent curs de capacitació regulat en el present acord.  
Tercer   
Cada curs per a l'obtenció de l'esmentat carnet tindrà una duració mínima de vint-i-sis hores. Per a superar-lo en tots els casos serà necessari haver assistit a la totalitat de les hores lectives i demostrar el seu aprofitament a través de la realització d'una prova objectiva.   
La Comissió per al Desplegament i Aplicació de la Reglamentació Tecnicosanitària sobre Plaguicides farà pública la convocatòria d'estos cursos com a mínim una vegada a l'any.  
Quart   
Els carnets de manipulador de plaguicides d'ús fitosanitari nivell especial dicloropropé i cloropicrina seran expedits per l'òrgan directiu que tinga atribuïdes les competències en matèria de sanitat vegetal i inspecció fitosanitària, de la conselleria d'Agricultura, Pesca i Alimentació. El carnet tindrà una validesa de 10 anys comptats a partir de la data d'emissió.   
Quint   
El que es disposa en el present acord entrarà en vigor l'endemà de la publicació en el Diari Oficial de la Comunitat Valenciana.   
Annex I  
Continguts del curs per a l'obtenció del carnet de manipulador de plaguicides d'ús fitosanitari nivell especial dicloropropé i cloropicrina  
1. Problemàtiques fitosanitàries: dels sòls agrícoles, fongs, bacteris, nematodes, insectes, males herbes i micromamífers.   
2. Propietats, modes i espectre d'acció del dicloropropé i cloropicrina.  
3. Transport, emmagatzemament i manipulació de fumigants.  
4. Perillositat i riscos específics per a la salut. Primer auxilis.  
5. Detectors de gasos, màscares filtres, altres elements de seguretat.   
6. Manteniment dels elements i equips de seguretat.   
7. Relació treball-salut. Normativa sobre prevenció de riscos laborals.   
8. Interpretació d'etiquetatge i de les fitxes de seguretat.  
9. Legislació especifica sobre fumigants i la seua aplicació.  
10. Factors a considerar en l'aplicació dels diferents fumigants.  
   
11. Tècniques de fumigació.   
12. Manteniment, regulació, calibratge i revisió dels equips.   
13. Principis de traçabilitat. Requisits en matèria d'higiene dels aliments i pinsos.   
14. Seguretat social agrària.   
15. Bona pràctica fitosanitària (mètodes alternatius: vapor, solarització).   
16. Planificació de les fumigacions: aspectes a considerar.   
17. Preparació i senyalització de les mercaderies, recintes i zones a fumigar.   
18. Pràctiques de fumigació.